stanford-oval/wikipedia huggingface dataset:
ארוכה הדרך למטה (סרט)
הפקה

הבניין שממנו התכוונו הארבעה לקפוץ מכונה בספר המקור ובסרט "בית הטוֹפֵּרִים", באנגלית: Toppers' house. בסלנג, Topper הוא אדם המגיב לסיפור בעיה של הזולת בסיפור בעיה גדולה יותר משלו (בכתוביות התרגום לעברית בגוף הסרט, הביטוי תורגם "בית המתאבדים"). לפי הספר, מדובר במגדל מגורים המתנשא מעל תחנת "ארצ'וויי" של הרכבת התחתית של לונדון, שמו הרשמי הוא "ונטג' פוינט" (אנ'), והכינוי דבק בו בשל היותו מקום התאבדויות פופולרי. לצילומי סצנות הגג שימש מגדל עסקים שנמצא ברובע בישופסגייט (Bishopsgate) בסיטי של לונדון.
בתחילת הסרט, ג'יי-ג'יי מספר שהוא לוקה בסרטן מסוג "סי.סי.אר" – CCR. כאשר הוא מתוודה שאין לו סרטן, ג'יי-ג'יי מסביר שהאותיות CCR אינן אלא ראשי התיבות של שם להקת "קרידנס קלירווטר רבייבל". ניק הורנבי, מחבר ספר המקור, אמר על כך שזו בדיחה פרטית שלו כמי שגדל על המוזיקה של הלהקה, ולא חדל מלזמזם את שיריה. עוד הסביר הורנבי, שבכל אחת מהדמויות יש משהו ממנו: באמצעות דמותו של מרטין הוא עוסק בריקנות של חיי ידוענים, עם ג'ס הוא מנקב את קליפת הרהבתנות שלהם, ובאמצעות מורין הוא חולק את העליות והמורדות שבטיפול בבן עם לקות (הורנבי הוא אב לבן אוטיסט). ג'יי-ג'יי מבטא את הפחד והתסכול מחוסר היכולת לממש פוטנציאל עצמי, תחושה שהורנבי עצמו חווה כשהיה בן גילו של ג'יי-ג'יי.
פירס ברוסנן גילם את דמות מרטין שארפ בהשראת דמותו של מנחה הטלוויזיה והעיתונאי ריצ'רד מיידלי (אנ'), אחרי שפגש את מיידלי ואשתו, מנחת הטלוויזיה ג'ודי פיניגאן (אנ'), בעת שישב לקרוא את התסריט במסעדה בסן-פול-דה-ואנס, שם שהה לרגל צילומים. דמותו של ג'יי-ג'יי נקראת על שם מחבר ספרי המסע, ההיסטוריון, העיתונאי ואיש הטלוויזיה ג'ון ג'וליוס נוריץ' (אנ').
שלב הצילומים של הסרט התקיים בין התאריכים 3 בספטמבר – 27 באוקטובר 2012. סצנות החופשה צולמו בכפר הנופש קאמפ דה מאר (אנ') שבמיורקה.
הפצה

הקרנות הבכורה של הסרט התקיימו ב-10 בפברואר 2014 במסגרת פסטיבל הסרטים הבינלאומי בברלין, וב-21 בפברואר במסגרת פסטיבל הסרטים בגלאזגו. בישראל יצא הסרט לבתי הקולנוע ב-8 במאי 2014.
ביקורות

הסרט קיבל ביקורות שליליות בדרך כלל. במאגר ביקורות הסרטים Rotten Tomatoes עומד ממוצע הדעות החיובית על 22% בשקלול 54 ביקורות. סיכום הביקורות הוא שהסרט נעשה מתוך חוסר מחשבה מהבחינה הטונאלית וקונספטואלית, ומבזבז צוות שחקנים מוכשר. באתר Metacritic קיבל הסרט ציון 34 בשקלול 21 ביקורות.
בישראל, לירון סיני כתבה שזו קומדיה שמבטיחה בהתחלה, אך לא מקיימת. הסרט לוקה באמינותו, ובשלב מסוים הצופים עוברים מהזדהות עם הגיבורים לשעמום וחוסר הבנה מה הסרט רוצה להיות. אופיר איל כתב באידיבי שהדמויות המשמעותיות של הורנבי הפכו בסרט לפלקטיות, משעממות ואנקדוטליות, והעלילה חלשה ולא מבוססת.
בשנת 2015 זכה הסרט בפרס מטעם המנהל לענייני ניצול לרעה של סמים ושירותי בריאות הנפש שבמחלקת הבריאות ושירותי האנוש של ארצות הברית, בזכות העיסוק בסוגיות של בריאות הנפש, התאבדות ועזרה הדדית.
הערות שוליים

↑  הורנבי, ניק. ארוכה הדרך למטה. תרגום: ירון פריד. ישראל, מודן הוצאה לאור, 2006. ‏ISBN 20-51219
↑  ארוכה הדרך למטה באתר הספרייה הלאומית. אוחזר ב-29 באוקטובר 2020
↑  Topper. Urban Dictionary. Retrieved April 27, 2020
1 2  Mars-Jones, Adam. Meet the four toppers. The Guardian. may 1, 2005
↑  Bishopsgate - Buildings that have been used in Films & TV. Mission London - London on Film. Retrieved July 20, 2020
1 2  MacDonald, Jay. Nick Hornby Interviews - A Long Way Down. BookPage. June 2005
↑  Ison, Rianne. Stateside success: Richard Madeley's the inspiration for Pierce Brosnan's new role. Best Daily. march 19, 2014
1 2  A Long Way Home (2014) Filming & Production. IMDb. Retrieved April 27, 2020
1 2  A Long Way Down Release Info. IMDb. Rtrrieved April 27, 2020
↑  A LONG WAY DOWN. Rotten Tomatoes, Retrieved April 27, 2020
↑  A Long Way Down 2014. Metacritic, Retrieved April 27, 2020
↑  סיני, לירון, "ארוכה הדרך למטה": לא להתאבד על זה, באתר ynet, 11 במאי 2014
↑  "ארוכה הדרך למטה" - ביקורת, במאגר הידע העברי לקולנוע ישראלי ועולמי "אידיבי"
↑  Winners of the 2015 Voice Awards. SAMHSA, August 13, 2015 (Archived). Retrieved April 27, 2020
אסון נחל דרגה

| --- | --- |

ערוץ נחל דרגה
 סוג:  שיטפון בזק
 תאריך התרחשות:  30 בספטמבר 1975 
 נהרות:  נחל דרגה
 הרוגים:  ארבעה בני גרעין נח"ל שהיו בשל"ת בחפץ חיים ושתי בנות שירות לאומי
 he
 
אסון נחל דרגה אירע ב-30 בספטמבר 1975, ובו נספו שישה מטיילים מקיבוץ חפץ חיים. המטיילים, שהיו בני גרעין בתקופת השל"ת, בנוסף לבנות קיבוץ ובנות מהחוץ שהיו בשירות לאומי, נקלעו בדרכם לשיטפון בזק, בעיצומו של פרק גשם.
רקע גאוגרפי ואקלימי > שיטפונות בזק

שיטפון בזק הוא שטף מים פתאומי בוואדיות ובאפיקי נחל יבשים במרבית ימות השנה. השיטפון נגרם כאשר יורד גשם בכמות המספיקה להיספג ולהפוך את האדמת הלס המדברית לאטומה, כך שאינה מאפשרת עוד למי הגשם לחלחל, ומי הגשמים המוסיפים לרדת מתחילים לזרום על פני האדמה, מתנקזים לערוצי נחלים ועשויים להפוך כעבור זמן קצר לזרם מים עז, כתלות בכמות הגשמים שירדה באופן מרחבי באגן הניקוז של הנחל.
במדינת ישראל מתרחשים שיטפונות בעיקר במדבר יהודה ובנגב. אזורים אלה דלים במשקעים, אך לערוצי הנחלים העוברים באזורים אלו שטח ניקוז רחב שמקורותיו בהרי יהודה והרי חברון. מודלים לחיזוי מזג אוויר מסוגלים להתריע על סכנת שיטפונות במרחב בטווח זמן של מספר שעות עד מספר ימים, אך מיקומם ומועדם המדויק של השיטפונות קשה לחיזוי. זיהוי מוקדם של שיטפון מתקרב קשה מאחר שהגשם יורד במרחק גדול מאזור השיטפון עצמו, והמים מתקדמים במהירות רבה וללא רעש רב. הנקיקים הצרים שבהם זורמים המים מסתירים את השיטפון המתהווה, והבדלי הגבהים המשמעותיים בין גב ההר לבקעת הירדן ולבקעת ים המלח (הבדלים הנמדדים במאות מטרים) גורמים למים לזרום במהירות רבה, לצבור תאוצה ואנרגיה, ובדרכם לסחוף סלעים וצמחייה ולגרום לנזק רב. השיטפון העז עלול להפתיע מטיילים בקטעים צרים של ערוצי הנחלים ולגרום לאסון קטלני.
האירוע

קבוצה בת 20 חברים בליווי שני מדריכים יצאה לטיול מחפץ חיים בשעה חמש לפנות בוקר והגיעה דרך ירושלים למצפה שלם בשעה תשע לערך. הקבוצה ירדה לנחל ועשתה דרכה בערוץ הוואדי. לקראת סיום המסלול והמפל האחרון החל לטפטף אך המפל היה עדיין יבש לחלוטין. קבוצה ראשונה של המטיילים ירדה בסולם שהותקן לאורך המפל והחלה ללכת בערוץ לכיוון כביש 90. לפתע הגיע שיטפון בזק ששטף אותם. בהרוגים היו ארבעה בני גרעין שהיו בשל"ת מוקדם בחפץ חיים ושתי בנות שירות לאומי. שאר חברי הקבוצה הצליחו לטפס מהערוץ ולהיחלץ מהשטפון.
זיהוי האסון

מהתצפית הצבאית שהייתה מאוגדת בזמנו בתפקידי ההיאחזות, ראה התצפיתן בעקבות מניפת בוץ שפרצה לים המלח, ששיטפון פקד את נחל חצצון אשר נמצא דרומית למקום. הוא זיהה במשקפת שמשאית טיולים חונה על יד שפך נחל דרגות ונהגה מתהלך בעצבנות סביבה, ולכן הסיק שקבוצת מטיילים עדיין נמצאת בתוכו והזעיק את מפקדי ההיאחזות. מניסיון העבר היה ברור שגם בנחל דרגות יפרוץ שיטפון לאחר זמן קצר ולכן מיהרו החיילים לפאתי הוואדי וניסו להזהיר בצעקות את המטיילים, אך ללא הועיל. ניסיונות החיפוש וההצלה החלו מיידית ובמקביל הוזעקה יחידת החילוץ של חיל האוויר.
חיפוש וחילוץ

בחיפושים אחר הנערים שנסחפו ובחילוצם השתתפו לוחמי היחידה הטקטית לחילוץ מיוחד (669), שהסתייעו במסוקים וחיילי היאחזות הנח"ל מצפה שלם. חיילי ההיאחזות הצליחו לחלץ חמישה מהמטיילים באמצעות חבלים, מסוק חילץ 2 מטיילים וארבעה אחרים נשארו במשך הלילה בנקיק מעל הנחל וחולצו בבוקר.
חקירה

מיד לאחר האירוע פתחה המשטרה בחקירת נסיבות האירוע. מדריך הטיול מטעם חפץ חיים והאחראי על גרעין הנחל, שגם הוא יצא לטיול, נחקרו והוגש נגדם כתב אישום. בית משפט השלום זיכה אותם, המדינה ערערה, ובבית המשפט המחוזי הם הורשעו. הקיבוץ ערער לבית המשפט העליון שזיכה אותם בשנית מכל אשמה.
ראו גם

אסון טביעת הנערות בחוף שרתון (1963)
אסון נחל צפית (2018)
הערות שוליים

1 2  שפי גבאי, שטפון הפתעה גרם אסון, דבר, 2 באוקטובר 1975
↑  עדות אישית
↑  אילנה שטוטלנד, ‏"הכל חוזר וצף": אסון צפית החזיר את ניצולות השיטפון בנחל דרגות לטרגדיה שלהן, באתר מעריב אונליין, 30 באפריל 2018
↑  קרני עם-עד, גם אחרי 43 שנה לאה מימוני-ליבן מחפץ חיים לא שוכחת את השיטפון שכמעט סיים את חייה באתר Mynet ב-30 באפריל 2018
↑  ע"פ 364/78 בבית-המשפט העליון בשבתו כבית-משפט לערעורים פליליים לפני כבוד השופטים א' ויתקון, מ' אלון, ד' בכור פסק-דין 27.12.78, 28
אריק בראילובסקי

| --- | --- |
אין תמונה חופשית
 מידע אישי
 לידה:  1957
 פטירה:  19 ביוני 2022 (בגיל 65 בערך)
 
אריק בראילובסקי (1957 – 19 ביוני 2022) היה כדורסלן, מאמן כדורסל ופרשן ספורט ישראלי.
ביוגרפיה > מאמן

בראילובסקי שיחק בקבוצת הנוער של עירוני רמת גן, ולמד באקדמיה למאמנים של שמואל יעקבסון. הוא החל להיות חלק מצוות המאמנים של מכבי רמת גן, שבין שחקניהם היה גם דורון ג'מצ'י. משם עבר לאמן את קבוצת הנוער של הפועל חולון. לאחר מכן המשיך למכבי תל אביב, בה שימש כמאמן קבוצת הנוער, ניהל את בית הספר לכדורסל, ואימן את מכבי דרום תל אביב, קבוצת הבת של מכבי תל אביב.
לאחר מכן עבר בראילובסקי לאליצור נתניה, שם היה עוזר מאמן של צביקה שרף. בדצמבר 1988 עבר לאמן רשמית את קבוצת הבוגרים, במקומו של המאמן הוותיק יהושע רוזין.
בעירוני אילת הוא החל כעוזר מאמן ואף אימן את הקבוצה.
לאחר קריירת האימון, עבר בראילובסקי להתגורר בקיבוץ עין גדי, שם גם פתח בית ספר לכדורסל, ולשם הביא קבוצות למחנות אימונים.
ביוגרפיה > מאמן > שחקנים אותם אימן

במהלך הקריירה שלו כמאמן, אימן בראילובסקי שחקנים בכירים ובהם, עודד קטש, אמיר כץ, חן ליפין, ליאור ארדיטי ודרור כהן.
ביוגרפיה > פרשן

בשנות ה-80 וה-90 שימש בראילובסקי כפרשן ספורט ברשת ב' בתוכנית "אחד על אחד" לצד פרשנים כמו רוני דניאל, מאיר איינשטיין וגדעון הוד ובשנות ה־20 שימש כפרשן בערוץ הספורט בתוכנית "בוקר ספורט".
תארים

שלוש אליפויות וגביע אחד בקבוצת הנוער של מכבי תל אביב
הערות שוליים

↑  כמה טוב שבאת הביתה: אריק בראילובסקי חוזר ללבוש צהוב, באתר Maccabi Tel Aviv Basketball Club
↑  אור שקדי, ‏‏מאמן ופרשן הכדורסל אריק בראילובסקי הלך לעולמו, באתר ספורט1, 19 ביוני 2022
↑  עצוב: מאמן העבר אריק בראילובסקי הלך לעולמו, באתר ynet, 19 ביוני 2022
↑  אריק בראילובסקי הלך לעולמו בגיל 64, באתר ערוץ הספורט, 19 ביוני 2022
בגידה נעימה

| --- | --- |
כרזת בגידה נעימה
 בימוי:  קרל ריינר
 הופק בידי:  ליז גלוצר, דייוויד לסטר, דון מילר
 תסריט:  מרתה גולדהירש
 עריכה:  באד מולין
 שחקנים ראשיים:  קירסטי אלי  ביל פולמן סקוט באקולה
 מוזיקה:  ג'ק אליוט
 צילום:  רינלדו ויללובוס
 מדינה:  ארצות הברית ארצות הברית
 חברת הפקה:  קאסל רוק אנטרטיינמנט 
 חברה מפיצה:  קולומביה
 שיטת הפצה:  וידאו על פי דרישה 
 הקרנת בכורה:  26 באוקטובר 1990
 משך הקרנה:  88 דקות
 שפת הסרט:  אנגלית
 סוגה:  סרט קומדיה 
 תקציב:  16,000,000 דולר
 הכנסות:  18,000,000 דולר
 הכנסות באתר מוג'ו:   siblingrivalry
 דף הסרט ב־IMDb
 
בגידה נעימה (באנגלית: Sibling Rivalry) הוא סרט קומדיה שחורה משנת 1990 בבימויו של קרל ריינר, עם קירסטי אלי, ביל פולמן וסקוט באקולה בתפקידים הראשיים.
תקציר העלילה

מרג'ורי טרנר (קירסטי אלי) נשואה שמונה שנים לגסטרואנטרולוג ד"ר הארי טרנר (סקוט באקולה). אין להם ילדים והארי שקוע כל הזמן בעבודתו וביריבות סמויה עם בני משפחתו - כולם רופאים הרוצים להוכיח את עצמם. מרג'ורי מרגישה את עצמה דחוייה.
אחיו הגדול צ'ארלס (סם אליוט) נמצא 15 שנים בקוסטה ריקה ומועמד לפרס נובל על מחקריו. הוא מודיע למשפחה על בואו לביקור.
מרג'ורי המתוסכלת פוגשת בחנות כלבו את אחותה ג'יני (ג'יימי גרץ) העובדת במחלקת דגי הנוי. מתפתח ביניהן ויכוח על צורת החיים שלה ומרג'ורי המרוגזת פוגשת שם בגבר שרמנטי, שמזמין אותה למסעדה ואחר כך לבית מלון לשם סטוץ. מרג'ורי נהנית מאד מהמין שלא חוותה כמוהו אצל בעלה, אלא שלבסוף היא מגלה שהגבר מת. היא בורחת בפחד מהמקום, נתקלת בניק מיני (ביל פולמן), סוכן של תריסים אנכיים וארנקה נשמט. הוא רואה שהשאירה את דלת החדר פתוחה, נכנס לשם ומתחיל להתקין את התריסים בכוונה להרשים את בעל המלון. בעת ההתקנה הוא מועד ונופל על המיטה ולהפתעתו הוא מוצא שם גבר מת ובטוח שהוא הרג אותו.
מרג'ורי מגיעה הביתה המומה, מתקשרת בשיחה אנונימית למשטרה ומודיעה על גבר מת בחדר 402. בינתיים מתאספים חברי המשפחה להמתין לבואו של צ'ארלס. ניק מתקשר למרג'ורי שמגיעה לחדר והם מחליטים לביים "התאבדות" של הגבר, מסתבר שהוא הגיס שלה-ד"ר צ'ארלס טרנר-שכל המשפחה ממתינה לו. מרג'ורי כותבת מכתב התאבדות ושולפת מאיבר מינו את הקונדום וניק מכניס לפיו של המת תרופות שונות.
אחיו של ניק הוא קצין המשטרה וילבור מיני (אד אוניל), אשר שואף להתמנות למפקד המשטרה העירונית. הוא מגיע למקום ממנו התקשרה מרג'ורי, מוצא שם את ג'יני ומתפתח ביניהם סיפור אהבה.
ניק מסגיר עצמו למשטרה, מגלה הכל וכל העסק מתפוצץ. בניתוח הגופה מתברר שהטבליות בושט ובקיבה הן של מרככי צואה, ויטמינים וכו'. האב (ג'ון רנדולף), האם (פרנס סטרנהאגן) והאחות איריס (קארי פישר) גוערים במרג'ורי והארי הנבגד עוזב אותה.
סוף טוב - אחרי מספר חודשים: ניק מצליח במכירת תריסים ומועלה בדרגה, וילבור מתמנה למפקד המשטרה וג'יני עוברת לגור אצלו, מרג'ורי מפרסמת את סיפור חייה בעיתונים ומתפרסמת והארי עוזב את עבודתו השוחקת בבית החולים ועובר לרפואה פרטית, מגדל זקן ומתקשר למרג'ורי בבקשה לחדש את יחסיהם.
מרג'ורי מסכימה. לפני שהוא נכנס היא שואלת אותו מה מצב ליבו...
צוות השחקנים

| שם השחקן/ית | שם הדמות | הערות |
| --- | --- | --- |
| קירסטי אלי | מרג'ורי טרנר |  |
| ג'יימי גרץ | ג'יני | אחות של מרג'ורי |
| ביל פולמן | ניקולס "ניק" מיני | מתקין תריסים |
| קארי פישר | ד"ר איריס טרנר-הנטר | אחותו של הארי |
| סקוט באקולה | ד"ר הארי טרנר |  |
| אד אוניל | וילבור מיני | קצין משטרה |
| סם אליוט | ד"ר צ'ארלס טרנר | אחיו של הארי |
| פרנסס סטרנהאגן | ד"ר רוז טרנר | האמא |
| ג'ון רנדולף | ד"ר צ'ארלס טרנר | האבא |
אריק פיאטקאוסקי

| --- | --- |
פיאטקאוסקי בשנת 2008
פיאטקאוסקי בשנת 2008
 לידה:  30 בספטמבר 1970 (בן 53) סטובנוויל שבאוהיו, ארצות הברית
 עמדה:  קלע, סמול פורוורד
 גובה:  2.01 מטר
 מספר:  52
 מכללה:  אוניברסיטת נברסקה
 דראפט:  בחירה מספר 15, 1994 אינדיאנה פייסרס
 קבוצות כשחקן
 1994–2003   2003–2004   2004–2006   2006–2008:  לוס אנג'לס קליפרס   יוסטון רוקטס   שיקגו בולס   פיניקס סאנס
אריק טוד פיאטקאוסקי (באנגלית: Eric Todd Piatkowski; נולד ב-30 באוקטובר 1970) הוא כדורסלן עבר אמריקאי אשר שיחק במשך 14 עונות בליגת ה-NBA.
קריירת משחק

אחרי קריירת מכללות מוצלחת במדי אוניברסיטת נברסקה, נבחר פיאטקאוסקי בבחירה ה-15 בדראפט ה-NBA ‏1994 על ידי אינדיאנה פייסרס. בערב הדראפט שלחו אותו הפייסרס ללוס אנג'לס קליפרס, יחד עם פו ריצ'רדסון ומאליק סילי, בתמורה למארק ג'קסון וגרג מיינור. פיאטקאוסקי קלע 7.0 נקודות בממוצע למשחק ב-37.4% מעבר לקשת בעונתו הראשונה בליגה. פיאטקאוסקי שיחק בקליפרס במשך 9 עונות, בעיקר כשחקן ספסל, עד עונת 2003/2004 בה חתם ביוסטון רוקטס. בסיום אותה עונה הועבר לשיקגו בולס כחלק מטרייד ששלח את דיקמבה מוטומבו ליוסטון. לקראת עונת 2006/2007, אחרי שנתיים בשיקגו, חתם פיאטקאוסקי בפיניקס סאנס על חוזה לשנתיים, בסיומן הודיע על פרישה, בגיל 37.
ממוצעיו לאורך הקריירה עומדים על 7.5 נקודות, 2.2 ריבאונדים ו-1.0 אסיסטים למשחק, ב-789 משחקי עונה סדירה. בעת פרישתו דורג ראשון בתולדות הקליפרס במספר שלשות (738) ואחוזי קליעה לשלוש (40.2%), ושני במספר המשחקים עם הקבוצה (616), אחרי רנדי סמית'. יחד עם אביו וולט אשר שיחק בליגת ה-ABA, וסבו ג'ו ששיחק ב-NBA בשנות החמישים, משפחת פיאטקאוסקי הפכה לראשונה אשר שלחה נציגים לליגת כדורסל מקצועית במשך שלושה דורות רצופים.
הערות שוליים

↑  המובילים הסטטיסטיים של הקליפרס, באתר basketball-reference.com
ערך זה הוא קצרמרבנושא כדורסלנים. אתם מוזמנים לתרום לוויקיפדיה ו.
בגיהנום של מטה

| --- | --- |

כריכת הספר בהוצאת דביר
 מידע כללי
 מאת:  אביגדור המאירי
 שפת המקור:  עברית
 סוגה:  רומן מלחמתי
 הוצאה
 הוצאה:  הוצאת מצפה הוצאת דביר
 תאריך הוצאה:  1932 (מצפה) 1989 (דביר)
 מספר עמודים:  443
 סדרה
 ספר קודם:  השגעון הגדול 
 קישורים חיצוניים
 הספרייה הלאומית:  001099113, 001111229
 
בגיהנום של מטה ("בגיהנום של מטה: רשימות קצין עברי בשבי רוסיה") הוא ספרו של אביגדור המאירי, המתאר את חוויותיו כשבוי בסיביר במהלך מלחמת העולם הראשונה. המאירי לחם בחזית המזרחית כקצין זוטר בצבא האימפריה האוסטרו-הונגרית.
הספר הוא המשכו של הספר השגעון הגדול (יצא ב-1929), שתיאר בגוף ראשון את חוויותיו של צעיר יהודי משכיל, העוסק בכתיבה ומעורה בחוגי הבוהמה האינטלקטואלית של בודפשט, אשר מגויס למלחמה. הספר תיאר את הכשרתו כקצין, את טבילת האש שלו, את הקרבות בהם השתתף, ולבסוף את נפילתו בשבי. הספר השגעון הגדול היה לרב-מכר במושגי אותם זמנים, ונמכר באלפי עותקים.
"בגיהנום של מטה" מתאר את חוויותיהם הקשות בשבי של המספר (המאירי עצמו), משרתו פאלי וחברו מרגלית.  על אף האירועים הטראומטיים שעוברים הגיבורים בשבי הרוסי האכזר, מצליח המאירי לרתק את הקורא אל הסיפור.  "המסירה המאופקת, הדיווח הכמו-עובדתי, הטון הענייני, ה'אובייקטיבי', האופייניים לרומן זה הם שאיפשרו לסופר להעביר אל הקורא את זוועות המלחמה – בישירות, במיידיות ובאמינות, שלא היו כמותן עד אז בסיפורת העברית" כותב דן מירון.
מהדורה ראשונה של הספר "בגיהנום של מטה" יצאה בהוצאת מצפה בתל אביב בשנת תרצ"ב 1932. מהדורה מחודשת של הספר יצאה לאור בהוצאת דביר בסדרה "קולות" בשנת 1989, מהדורה מתוקנת בלווית הערות והסברים מאת אבנר הולצמן.
לקריאה נוספת

אבנר הולצמן, אביגדור המאירי וספרות המלחמה, הוצאת מערכות, 1986.
אהוד בן עזר, "השגעון הגדול לאביגדור המאירי", בתוך אהבת סופרים, ערך ישראל אלירז, הוצאת דביר, 1984.
הערות שוליים

↑  שמעון גן, שיחה עם אביגדור המאירי, דבר, 12 ביולי 1957
↑  דן מירון, בגיהנום של מטה, באתר זמורה ביתן
בגידות בריו

| --- | --- |
כרזת הסרט
כרזת הסרט
 מבוסס על:  In a Wild Moment 
 בימוי:  סטנלי דונן
 הופק בידי:  סטנלי דונן, לארי גלברט
 תסריט:  צ'רלי פיטרס, לארי גלברט
 עריכה:  ג'ורג' היולי
 שחקנים ראשיים:  מייקל קיין דמי מור ואלרי הרפר ג'וזף בולוניה
 מוזיקה:  קנת ונברג
 צילום:  רינלדו וילאלובוס
 מדינה:  ארצות הברית ארצות הברית
 חברת הפקה:  Sherwood Productions 
 חברה מפיצה:  פוקס המאה ה-20
 שיטת הפצה:  וידאו על פי דרישה 
 הקרנת בכורה:  17 בפברואר 1984
 משך הקרנה:  100 דקות
 שפת הסרט:  אנגלית
 סוגה:  קומדיה רומנטית, סרט המבוסס על יצירה ספרותית 
 הכנסות:  18,600,000‏$
 הכנסות באתר מוג'ו:   blameitonrio
 דף הסרט ב־IMDb
 
בגידות בריו (באנגלית: Blame It on Rio) הוא סרט קומדיה רומנטית אמריקאי משנת 1984, בבימויו של סטנלי דונן, עם מייקל קיין, ג'וזף בולוניה, דמי מור, ולרי הרפר ומישל ג'ונסון בתפקידים הראשיים.
הסרט צולם בריו דה ז'ניירו. השחקנית מישל ג'ונסון הייתה בת 17 בעת הצילומים והיה צורך באישור שופט עבור השתתפותה בכמה סצנות טופלס.
דונן שילב בסרט את קטע הבלט באוויר מהסרט "טסים לריו" משנת 1933.
העלילה היא על שני חברים טובים שלוקחים את בנותיהם בנות הטיפש עשרה, לטיול אקזוטי בריו. הכל מתחיל להסתבך כשאחת הבנות מתאהבת בחבר של אביה ומתפתח ביניהם רומן חשאי.
תקציר העלילה

מת'יו הוליס (מייקל קיין) וויקטור ליונס (ג'וזף בולוניה) הם חברים ותיקים שעובדים בסאו פאולו. מת'יו נשוי לקארן (ולרי הרפר) ויש להם בת - ניקול (דמי מור). ויקטור נמצא בהליכי גירושים ויש לו בת - ג'ניפר (מישל ג'ונסון).
הם מתכננים חופשה בריו עם הבנות. לפני הטיסה מודיעה קארן למת'יו כי החליטה לטוס לבדה לבאהיה כדי "לחשוב" על נישואיהם.
הם שוכרים דירה במקום אקזוטי ומתחילים לבלות בחוף קופקבנה ובברים הרבים בעיר. ויקטור מתחיל עם נשים ואילו ג'ניפר מודיעה למת'יו שהיא מאוהבת בו ומפתה אותו והוא נכנע לחיזוריה. מת'יו מנסה להסביר לה שהוא מבוגר ממנה ב-26 שנים ויכול להיות אביה אבל זה לא עוזר.
ג'ניפר מגלה לאביה שהיא מאוהבת בגבר מבוגר והוא רוצה לדעת מי הגבר הזה כדי להרוג אותו. הוא מבקש ממת'יו שיעזור לו....
בעת בילוי במועדון רוקדת ג'ניפר עם הזמר וויקטור מתקיף אותו כי הוא בטוח שזה הגבר ששוכב עם בתו.
לבסוף האמת מתגלה - מת'יו וויקטור מתקוטטים, ג'ניפר "מנסה" להתאבד על ידי בליעת כדורים (למניעת הריון...) ומאושפזת. ניקול מתקשרת לאמה שתגיע מהר. קארן מגיעה ואז מסתבר למת'יו שלמעשה יש בינה לוויקטור רומן אהבה. כעת הוא וויקטור שווים - שניהם בוגדים.
קארן מודיעה לוויקטור כי החליטה לסיים את הקשר ביניהם מאחר שהוא רודף שמלות. היא מצטרפת למת'יו והם טסים לבאהיה לשקם את נישואיהם.
צוות השחקנים

| שם השחקן/ית | שם הדמות | הערות |
| --- | --- | --- |
| מייקל קיין | מת'יו הוליס |  |
| דמי מור | ניקול הוליס |  |
| ואלרי הרפר | קארן הוליס |  |
| ג'וזף בולוניה | ויקטור ליונס |  |
| מישל ג'ונסון | ג'ניפר ליונס |  |
בוורלי הילס

בוורלי הילס (באנגלית: Beverly Hills) היא עיר במחוז לוס אנג'לס שבקליפורניה. מבחינה גאוגרפית בוורלי הילס מובלעת כשכונה בתוך העיר לוס אנג'לס, אך מבחינה אדמיניסטרטיבית היא מהווה עיר. בוורלי הילס מונה כ-34,000 תושבים, בהם כוכבי קולנוע ומפיקים והיא מהווה סמל לעושר. העיר מכונה לפעמים על שם מספר המיקוד שלה; '90210'.
בוורלי הילס נוסדה ב־1906, ותוכננה מראש כעיר גנים מטופחת וטובלת בירק. בשנת 1923 דחתה מועצת העיר הצעה להסתפח לתחום שיפוטה של העיר לוס אנג'לס המקיפה אותה מכל עבר, והיא נותרה אוטונומיה עצמאית.
עקב עושרם של רבים מתושביה, והסמיכות הגאוגרפית והאנושית להוליווד, שימשה בוורלי הילס רקע לסרטים ולסדרות טלוויזיה שעסקו בחיי העשירים והמפורסמים. בין הסדרות הידועות, דרמת הנעורים "בוורלי הילס 90210".
השווי החציוני של בית בעיר נאמד ב-2.2 מיליון דולר והיא מדורגת בדירוג סוציו-אקונומי גבוה. העיר ידועה באחוזות הפאר שלאורך רחובותיה המטופחים, ובחנויות היוקרה לאורך רודיאו דרייב, רחוב הקניות המרכזי שלה המכונה גם "משולש הזהב" - מהרחובות היוקרתיים בעולם.
בבוורלי הילס נמצאת הקהילה הגדולה ביותר בארצות הברית של יהודים פרסים שמונה כ-26 אחוז מכלל תושבי העיר.
ערים תאומות

צרפת קאן, צרפת
מקסיקו אקפולקו, מקסיקו
ארפד בלודי

ארפד בלודי (בגרמנית: Arpad Blödy; ‏8 באפריל 1907 - 20 ביוני 1984) הוא אתלט יהודי-אוסטרי. סגן אלוף המכביה הראשונה (1932) בריצת 1500 מטר ואלוף אוסטריה בריצות בינוניות ובריצות ארוכות, זכה ב-14 תוארי אליפות אוסטריה.
ביוגרפיה

בלודי התאמן בקבוצת הכח וינה.
באליפות אוסטריה שנערכה בווינה ב-6 באוגוסט 1927 זכה בלודי במדליית זהב בריצת 5000 מטר בתוצאה של 16:10.8 דקות.
באליפות אוסטריה שנערכה בשנת 1929 זכה ארפד במדליית זהב בריצת 800 מטר בתוצאה של 1:59.8 דקות.
במכביה האירופית הראשונה שנערכה באוסטרבה צ'כיה ב-29 - 30 ביוני 1929 זכה בלודי בשתי מדליות זהב בריצת 800 מטר בתוצאה של 2:06.1 דקות, לפני ולטר פרנקל מצ'כיה (2:08.0 דקות) וטישלר מאוסטריה בריצת שליחים 3x1000 מטר עם הכח וינה א' בתוצאה של 8:32.9 דקות ולפני בר כוכבא ברלין (8:47.6 דקות) והכח וינה ב'.
באליפות אוסטריה שנערכה בשנת 1931 זכה ארפד במדליית זהב בריצת 1500 מטר בתוצאה של 4:06.4 דקות.
במכביה הראשונה שנערכה בשנת 1932 זכה בלודי בשתי מדליות כסף, בריצת 1500 מטר בתוצאה של 4:22.1 דקות, אחרי לסלי פלקסמן מארצות הברית (4:19.7 דקות) ולפני מוחמד סעיד ממצרים (4:26 דקות) ובריצת שליחים 3x1000 מטר ביחד עם פולק ופריץ דויטשר, אחרי צ'כוסלובקיה עם רוברט גולדשמיט, אדה שוורץ וולטר פרנקל בתוצאה של 8:52.7 דקות ולפני ארץ ישראל.
 באליפות אוסטריה שנערכה באותה שנה הוא הגן על תוארו לאחר שזכה במדליית זהב בריצת 1500 מטר בתוצאה של 4:10.0 דקות.
באליפות אוסטריה שנערכה בשנת 1934 הוא זכה במדליית זהב בריצת 1500 מטר בתוצאה של 4:11 דקות.
במכביה השנייה שנערכה בשנת 1935 זכה בלודי במדליית ארד בריצת 1500 מטר בתוצאה של 4:25.4 דקות, אחרי אברהם רוזנקרנץ מארצות הברית (4:19.2 דקות) ושמואל רפופורט מצרפת (4:25.2 דקות). נוסף לכך, הוא סיים במקום רביעי בריצת 5000 מטר.
שיאים אישים

ריצת 1500 מטר: 4:06.2 דקות, שיא מכבי עולמי
ריצת 3000 מטר: 6:56.8 דקות
הערות שוליים

↑  National Outdoor 5000m Championships for Austria, באתר arrs (באנגלית)
↑  Maccabiah Games before World War II (באנגלית)
↑  מדור הספורט - תוצאות ההתחרויות במכביה, דואר היום, 8 באפריל 1932
↑  טבלאות ושיאים של השגי 6 המכביות ושל ישראל, מעריב, 22 באוגוסט 1965
↑  המנצחים במכביה הראשונה והישגיהם, דואר היום, 2 באפריל 1935
↑  בספורט, באתר הארץ, 12 באוקטובר 1934
↑  התחרויות ב"המכביה", דבר, 5 באפריל 1935
↑  הישגי המכביה השנייה (סכום שני), דואר היום, 7 במאי 1935
בוטרל

| --- | --- |
סמל בוטרלסמל בוטרל

 מדינה:  ספרד ספרד
 מושל:  Lluís Escoda Freixas
 בירת הכפר:  Botarell 
 שפה רשמית:  קטלאנית 
 שטח:  11.9 קמ"ר
 גובה:  196 מטרים
 אוכלוסייה:  ‏
  ‑ בכפר:  1,156 (2023)
 קואורדינטות:  41°08′10″N 0°59′20″E﻿ / ﻿41.13615°N 0.989°E﻿ / 41.13615; 0.989 
 אזור זמן:  UTC+1
 http://www.botarell.cat
  מפת מיקום  מפה מפורטת   (למפת ספרד מוגדלת) מדריד ברצלונה בילבאו חיחון סרגוסה ואיאדוליד מאלגה קורדובה סביליה גרנדה פלמה מורסיה ויגו ולנסיה מרידה צרפת צרפת פורטוגל מרוקו אלג'יריהבוטרל(למפת ספרד רגילה) מדריד ברצלונה בילבאו חיחון סרגוסה ואיאדוליד מאלגה קורדובה סביליה גרנדה פלמה מורסיה ויגו ולנסיה מרידה צרפת צרפת פורטוגל מרוקו אלג'יריהבוטרל(למפת קטלוניה רגילה) ברצלונה טראסה טרגונה ליידה ז'ירונה צרפת א. הים התיכון ולנ. אראגוןבוטרל(למפת קטלוניה מוגדלת) ברצלונה טראסה טרגונה ליידה ז'ירונה צרפת א. הים התיכון ולנסיה אראגוןבוטרל  he tabBackground:;tabBorder:#aaa;defaultTab:0;
 
בוטרל (בקטלאנית: Botarell) הוא כפר במחוז טרגונה וחלק מהקהילה האוטונומית של קטלוניה, שבספרד.
אוכלוסיית בוטרל מונה 1,078 תושבים, נכון לשנת 2017, שחיים בשטח של 11.96 קמ"ר, בצפיפות אוכלסין של 90.72 תושבים לקמ"ר. הכפר ממוקם 196 מטר מעל גובה פני הים.
תושבי הכפר מתפרנסים בעיקר מענפי החקלאות, הכוללת גידולי זיתים, שקד מצוי ועצי אגוז.
אריק בראט

| --- | --- |

 לידה:  1 בינואר 1916 
 פטירה:  13 בפברואר 2010 (בגיל 94) 
 מדינה:  שוודיה 
 השכלה:  המכון המלכותי לטכנולוגיה 
 מעסיק:  קבוצת סאאב 
 
אריק גוסטב בראט (בשוודית: Erik Gustaf Bratt; ‏ 1 בינואר 1916 – 13 בפברואר 2010) היה מהנדס טיס וטייס שוודי.
ביוגרפיה > חיים אישיים

בשנת 1937 לקח בראט קורס טיס ובשנים 1940 עד 1942 עבר בהצלחה את קורס הטיס של חיל האוויר השוודי. בראט קיבל כנפי טיס אך למרות זאת לא זכה לתפקיד מבצעי והוחזק בתור טייס גיבוי. הוא סיים את לימודיו ב-1942 עם תואר שני בהנדסה מהמכון המלכותי לטכנולוגיה של KTH. מהשנים 1942 עד 1945 הועסק בראט כמהנדס ב-Skandinaviska Aero (לימים חלק מסקנדינביאן איירליינס). משנת 1945 עד פרישתו ב-1981 הועסק כמהנדס טיס בחברת Saab AB. בשנת 1962 קודם בראט לתפקיד מהנדס ראשי, ב-1964 הפך לראש מחלקת התכנון למטוסים וב-1974 למנהל אגף.
היה אחיו של לארס בראט.